kardosdrur/scandi-wiki huggingface dataset:
Rogen

Rogen (sørsamisk: Rovje) er en sø på grænsen mellem Norge og Sverige. Den norske del ligger i Femundsmarka nationalpark, i fylkerne Hedmark og Trøndelag. På svensk side ligger søen i et naturreservat, Rogens naturreservat. Søen har udløb mod vest med elven Røa, som løber gennem flere søer til Femunden.
Søen er dermed kilde til Trysilelven-Klarälven-Göta älv.

Området omkring Rogen er et særpræget morænelandskab. Fænomenet findes flere steder, men er specielt tydeligt her, og blev tidlig beskrevet herfra. Det har derfor fået navnet Rogenmorene.

Eksterne kilder og hensigter 

Härjedalen
Søer i Innlandet
Søer i Sverige
Søer i Trøndelag
Røa (elv)

Røa er en elv som i hele sin længde danner grænsen mellem Engerdal kommune i Innlandet fylke og Røros kommune i Trøndelag i Norge. 

Røa har udspring fra søen Rogen på grænsen mellem Norge og Sverige i 757 meters højde over havet. Floden løber gennem en mosaik af søer og vandløb, Rogshåen, Storrundhåen, Kløtthåen, Storbuddhåen og Grislehåen. Elven flyder så igennem Øvre og Nedre Roasten, før den passerer den selvbetjente turisthytte Røvollen, og munder ud i Femunden efter et samlet fald på 95 meter.

Hele elvstrækningen ligger indenfor Femundsmarka nationalpark.

Eksterne henvisninger og kilder 

Vandløb i Innlandet
Vandløb i Trøndelag
Radio Manà Manà

Radio Manà Manà er en italiensk kommerciel lokalradio. Kanalen har hjemsted i Rom, Lazio, samt online på nettet.

Eksterne henvisninger 
 Radio Manà Manàs hjemmeside

Radiostationer fra Italien
Etableret i 2011
Absolut konvergens

Absolut konvergens bruges inden for matematikken til at beskrive en særlig form for konvergens ved uendelige rækker; dvs. uendeligt mange led lagt sammen. Ved absolut konvergens går summen mod en bestemt værdi, når alle leddene antager numeriske, dvs. absolutte værdier. Det gælder da yderligere, at også rækken med ikke-numeriske led konvergerer.

Matematisk notation 
Ved matematisk notation har man en uendelig række:

Ved absolut konvergens gælder det, at

konvergerer eller går mod en bestemt sum. Som følge deraf gælder det yderligere, at

også konvergerer.

Bevis 
At rækken konvergerer, når den konvergerer absolut, kan bevises.

Først defineres et hjælpeled  givet ved

De numeriske led må nødvendigvis være større end eller lig med de ikke-numeriske led. Ligeledes må de numeriske led tilføjet et negativt fortegn være mindre eller lige med den ikke-numeriske led. Dvs.

Ud fra udtrykket for  må det gælde, at

Da rækken af  konvergerer, konvergerer rækken med dobbelte led også. Siden summen af leddene  ligger i intervallet mellem denne konvergens og nul, må rækken med  også konvergerer. Ved at lave følgende udtryk for 

ses det, at leddene  kan udtrykkes ved leddene i konvergente rækker. Altså gælder det, at

En konvergent sum minus en anden konvergent sum må nødvendigvis give en konvergent sum. Det er hermed bevist, at

er en konvergent række, når der er absolut konvergens.

Fodnoter

Kilder 
 Adams, Robert A.; Essex, Christopher. "Sequences, Series, and Power Series", Calculus: A Complete Course (7. udgave), Pearson Canada Inc. 2010, Toronto, s. 520. .

Integralregning
Konvergens
Matematiske rækker
Matematiske sætninger
Oversættelsesteori

Oversættelsesteori er studiet af at transformere en tekst fra ét sprog til et andet. Sprogparret kan enten være to nationale sprog (f.eks. dansk og tysk), eller mellem to varianter af det samme nationale sprog (interlingval oversættelse), f.eks. "juridisk fagsprog" til "normalt sprog".

Sprogforskning
Auto motor und sport

auto motor und sport er et tysk biltidsskrift, som udgives af Motor Presse Stuttgart med hovedsæde i Stuttgart. Det udkommer hver 14. dag. Tidsskriftet udkom første gang i 1946 under titlen Das Auto. Indholdet består hovedsageligt af tests af personbiler, nyheder om personbiler samt reportager fra områderne fritid og motorsport. Yderligere punkter er teknik, brugte biler, trafik og miljø.

Chefredaktørerne hedder Ralph Alex og Jens Katemann. Magasinet udgives af Bernd Ostmann, som frem til september 2012 selv havde været chefredaktør i lang tid. Yderligere chefredaktører har bl.a. været Heinz-Ulrich Wieselmann (1950-70), Ferdinand Simoneit og Klaus Westrup.

Den ugentlige udgivelsesdag er i bladets historie blevet ændret flere gange: Frem til december 1974 var det lørdag, fra januar 1975 til februar 1986 onsdag, fra marts 1986 til juni 1988 lørdag, fra juli 1988 til december 1997 fredag, fra januar 1998 til december 2007 onsdag og siden januar 2008 torsdag.

I Tyskland er auto motor und sport, som i fjerde kvartal 2012 havde et oplag på gennemsnitligt 367.436 blade, på det frie marked kun overgået af Auto Bild (533.931 eksemplarer). Yderligere populære tidsskrifter er medlemsbladene for bilklubberne: ADAC Motorwelt (13.737.445 eksemplarer) og ACE Lenkrad (558.965 eksemplarer).

Tidsskriftet uddeler årligt prisen "Best Cars" (de bedste biler).

Oplagsstatistik 
Antal solgte eksemplarer i gennemsnit pr. år siden 1979:

 1979: 488.636
 1980: 472.867
 1981: 462.625
 1982: 462.829
 1983: 515.082
 1984: 520.442
 1985: 522.045
 1986: 510.629
 1987: 489.484
 1988: 481.789
 1989: 483.358
 1990: 486.303
 1991: 523.387
 1992: 512.021
 1993: 506.097
 1994: 499.551
 1995: 503.732
 1996: 511.163
 1997: 510.456
 1998: 507.087
 1999: 508.450
 2000: 480.855
 2001: 472.243
 2002: 477.728
 2003: 477.943
 2004: 474.007
 2005: 478.467
 2006: 475.693
 2007: 495.683
 2008: 466.606

auto-motor-und-sport.de 
auto motor und sport har siden 1997 haft en stor optræden på internettet. Udover printervenlige versioner af samtlige artikler og søstertidsskrifterne er der også et brugtbilmarked og en omfattende oversigt over bilmærker med billeder, tests, nyheder samt tekniske data på alle biler, som kan/har kunnet købes i Tyskland siden 1985.

Referencer

Eksterne henvisninger 
 Officielt websted (på tysk)

Tidsskrifter fra Tyskland om biler
Etableret i 1946
ESME Sudria

ESME Sudria er et fransk ingeniør-institut tilknyttet IONIS Education Group. 

Uddannelsesinstitutioner i Frankrig
Tekniske universiteter
Karl Meyer

Karl Meyer kan være flere personer
 Karl Meyer (kemiker) - dansk kemiker (1862-1935)
 Karl Otto Meyer - dansk lærer, journalist og politiker i Sydslesvig, Tyskland (født 1928)
Krokoms kommun

Krokom kommune ligger landskapet Jämtland i Jämtlands län i Sverige. Kommunens administrationscenter ligger i byen Krokom. Kommunen ligger ved grænsen til Norge og grænser til Åre kommun i syd, Östersunds kommun i øst, og Strömsunds kommun i nord.

Byer 

Krokom kommune havde elleve byer i 2005.
Indbyggere pr. 31. december 2005.

 *En mindre del af Östersund ligger i Krokom kommune.

Søer i kommunen 
Nogle kan ligge i flere kommuner.

 Alsensjön
 Burvattnet
 Fisklössjön
 Gärdesjön
 Hemtjärnen
 Hotagssjön
 Korsvattnet
 Kriken
 Landösjön
 Laxsjön
 Långvattnet
 Mellsjön
 Mjölkvattnet
 Mussjön
 Näldsjön
 Oldsjön
 Rönnösjön
 Rörtjärnen
 Stensjön
 Storsjön
 Trolltjärnen
 Västsjön
 Åkersjön
 Ångsjön

Vandløb i kommunen 
 Indalsälven
 Långan

Venskabsbyer 

Krokom kommune har to venskabsbyer:

Eksterne kilder og henvisninger 

 Officiel hjemmeside for Krokoms kommun

Kommuner i Jämtlands län
Færøernes billedkunst

Færøernes billedkunst har stor betydning for færingernes nationale identitets erindring samt formidling af det færøske billedunivers.
Den første udstilling på Færøerne med færøsk kunst blev afholdt i Tórshavn i år 1927.

Mødet mellem den færøske traditionelle - og moderne billedkunst 

Færøernes tidligste - og samtidens billedkunst mødes og supplerer hinanden, men kan også skabe et spænd mellem fortidens - og nutidens billedudtryk. Den færøske mag.art., Kim Simonsen, beskriver dette fænomen således:

Færøerne er kendt for sin traditionelle nationale billedkunst, der defineres således af historikeren Athena S. Leoussi:

Færøernes moderne billedkunst og samtidskunst er i stærk blomstering, men står lidt i skyggen af den traditionelle færøske kunst. Direktøren for Nordens Hus på Færøerne, Niels Halm, har beskrevet dette forhold i sit forord til udstillingskataloget til 'Natúrligvís i 2007:

Færøernes traditionelle billedkunst 
Færøernes nationale billedkunst har tætte forbindelse mellem natur og befolkning. Dette kommer til udtryk i begrebet erindringssteder, der knytter den kulturelle eller nationalidentitetsmæssige betydning i forhold til et landskab eller i et objekt. Kollektiv erindring kan defineres som et socialt bestemt fænomen, hvor en gruppe mennesker har et fælles syn på fortiden eller på en bestemt begivenhed i fortiden, som de giver udtryk for i det offentlige rum.
I den færøske traditionelle kultur er dt ofte naturen og landskabet, der tillægges værdier som erindringssteder, hvor disse tilskrives nationsbyggende egenskaber og betragtes som essentielle for den færøske identitet.

Naturen bliver både portrætteret som harmonisk, fredfyldt og som barsk og ubarmhjertig. I nyere tid bliver den traditionelle færøske billedkunst også skildret på færøske frimærker.

Kunstnere, som har bidraget til Færøernes traditionelle billedkunst, er følgende:

Færøernes moderne billedkunst 

Den færøske identitet er ofte på spil hos mange unge billedkunstnere, hvor traditionerne bliver udfordret. Aktuelle emner illustreres og formidles gennem billedkunsten, blandt andet kønsroller, miljø, færøsk kunsts identitet og homoseksualitet.

Moderniteten kommer ind og forstyrrer den naturlige omgang med erindring og identitet. Moderne færøsk billedkunst er andet end blot landskabskunst, hvor det etniske er ofte omdrejningspunktet. Således ses både flag, nationaldragt med mere blive behandlet. Den moderne form for billedkunst, der involverer nationalsymboler og erindringssteder støder ofte beskueren, og budskabet i kunsten har risiko for at gå tabt i denne sammenhæng. Ved at inddrage nationalsymbolerne bliver disse symboler gjort til en diskussion om nationalidentitetens betydning og spørgsmålet om en mulig dekonstruktion bliver formidlet til beskueren.

Eksempler på billedkunstnere som kan betegnes som færøske samtidskunstere inden for billedkunst er følgende personer:

 Erla Marita Askham
 Tróndur Poulsen
 Ole Wich

Øvrige moderne billedkunstnere er følgende personer: 
 Ingálvur av Reyni

Referencer
Johannes Laursen

Johannes Laursen (17. oktober 1915 i Vendsyssel - 18. september 2014 på Long Island, New York) var en dansk-amerikansk journalist og avisejer.

Han blev student fra Rønde Gymnasium 1933 og blev cand.polit. fra Københavns Universitet 1940. Laursen fik beskæftigelse i Valutacentralen og senere i Arbejds- og Socialministeriet og blev 1945 journalist på Nationaltidende, hvor han var indtil 1948. 1948 blev Laursen pressesekretær for politikeren Jens Otto Krag.

I 1950 blev Laursen gift med Faith Brewer og ansat på det danske informationskontor i New York. Her slog han sig permanent ned og købte i 1958 sin første avis på Long Island, hvor han ejede fire aviser.

Kilder 
 "Den danske aviskonge af Long Island", Jyllands-Posten, 26. december 2012.
 Dødsannonce i Politiken 

Dansk-amerikanere
Journalister fra Danmark
Journalister fra USA
Erhvervsfolk fra USA
Danskere i 1900-tallet
Økonomer fra Danmark
Krokom

Krokom er en by  i Jämtland i Jämtlands län i Sverige. Den er  administrationsby i Krokoms kommun, og i 2010 havde byen 	2.277  indbyggere. Krokom ligger ved Indalsälven ca. 20 kilometer nordvest for Östersund ved Europavej E14; Byen har station på jernbanen  Mittbanan, der går fra  Sundsvall via Östersund til Trondheim i Norge

Eksterne kilder/henvisninger
Blake Jenner

Blake Alexander Jenner (født 27. august 1992)  er en amerikansk skuespiller og sanger. Han er vinder af den anden sæson af reality-konkurrence-serien The Glee Project.

Liv og karriere 
Jenner begyndte at spille skuespil som ni-årig, hvorefter han deltog i skoleteater igennem hele sin skoletid.

Som voksen forlod han Miami, Florida, og flyttede til Los Angeles for at forfølge sin skuespillerkarriere. Han fik hans første fremtrædende rolle var i en episode af ABC Family's sitcom Melissa & Joey som Miller Collins.

Jenner blev valgt som en af de fjorten deltagere til den anden sæson af The Glee Project, et tv-reality show, hvor deltagerne kæmpede om en optræden i syv episoder i den følgende sæson af tv-serien Glee. Han vandt programmet, hvorefter han blev castet som Ryder Lynn, i sæson 4-6 af Glee.

Privatliv 
Jenner og Melissa Benoist blev forlovet i 2013 og gift i 2015. I december 2016, søgte Benoist om skilsmisse, efter anklager om fysisk vold, noget Jenner senere har bekræftet. Skilsmissen blev fuldført i december 2017.

Kilder

Eksterne henvisninger 
 

Skuespillere fra Florida
Tv-skuespillere fra USA
Personer fra Miami
Deltagere i The Glee Project
Bir Hakeim

Bir Hakeim (eller Bir Hacheim) er en tidligere ørkenoase i den libyske ørken omkring 65 km syd for Tobruk. Stedet er ikke længere beboet.

Historie 
En osmannisk fæstning blev i det 20. århundrede anvendt af italiensk kamelkavaleri som garnison. De tidligere brønde ved Bir Hakeim var allerede i 1942 sandet til. Under 2. verdenskrig udkæmpedes her slaget om Bir Hakeim mellem Panzer Armee Afrika og Frie franske styrker. Området er stadig oversået med miner og blindgængere.

Da Gaddafi-Regeringen i begyndelsen af 1990'erne ville bygge en vandledning fra Al Kufrah-oasen til Tobruk for at kunne gøre et område til landbrug, måtte man gennemføre omfattende minerydninger for at kunne etabler en korridor til vandledningen.

Placering 
Tidligere lå Bir Hakeim hvor to beduinveje krydsedes. I dag passerer ørkenvejen mellem Tobruk og Ajdabiya nogle kilometer fra ruinerne.

Henvisninger

Eksterne kilder 
 Noch immer tödlich, DER SPIEGEL 37/1983

Libyens geografi
Frimærkekunst på Færøerne

Frimærkekunst på Færøerne er kendt siden den 1. april 1976 og er en anerkendende kunst på Færøerne samt i internationalt henseende.

Færøske frimærker giver en visuel fortælling om landets natur og kultur samt i begrænset omfang om tilknytningen til Danmark. Motiverne på frimærkerne er ofte inspireret af naturen, historier samt sagn og myter. Endvidere kan motiverne enten beskrives som traditionelle eller tilhørende inden for kategorien samtidskunst.

Hvert år deltager Posta, det færøske postvæsen, i flere internationale udstillinger og dermed skaber øget interesse for kunsten på Færøerne.
Det færøske Europa-frimærke, FO 734, blev nummer to i en stor frimærkekonkurrence. Juryen bestod af 7 eksperter, både filatelister og kunstnere, der skulle udvælge det smukkeste frimærke blandt de 55 forskellige Europa-frimærker.

Førstedagsfrimærker på konvolutter er stort samleobjekt både på Færøerne og internationalt.

Normalt udgives der kun frimærker af færøske kunstnere fra Færøerne, men undtagelsesvis har man i 2012 indgået et fælles nordisk projekt, hvor den svenske billedkunstner Jan Håfstrøm (f. 1937) har skabt en parafrase over en færøsk kunstners værk og omvendt, dette projekt har resulteret i to nye frimærker. Den anden kunstner, Edward Fuglø, født på Færøerne i 1965, er en fabulerende og surrealistisk kunstner. Fugløs motiv er et kæmpemæssigt fugleæg, der kan ses dels som et nationalsymbol på fuglefangsten, der er meget udbredt på Færøerne, dels som et symbol på frugtbarhed, natur og fremtidshåb. Fugløs frimærkemotiv er ligeledes en parafrase over et værk produceret af hans svenske kollega Jan Håfstrøm.

Den færøske billedkunstner, Ole Wich er et eksempel på en kunstner, som har bidraget til billedkunsten på adskillige færøske frimærker.

Se også 
 Færøernes billedkunst
 Postverk Føroya Færøernes centrale posthus.

Referencer

Eksterne henvisninger 
http://www.stamps.fo/Default.aspx?ID=1128&ProductID=PROD346  Posta Stamps.

Postvæsen
Filateli
Færøernes billedkunst
Erik Andersen (forbryder)

Erik Andersen (født 20. marts 1952), kendt som Lommemanden, er en norsk forbryder fra Bergen, der beskrives som "Norges største sexforbryder". Erik Andersen blev i 2010 idømt 9 års forvaring i den største sag om misbrug af børn i norsk retshistorie. Han blev dømt for over en længere periode at have begået 68 seksuelle overgreb. Hans tilnavn skyldes at talrige af overgrebene mod små drenge skete ved at drengene skulle stikke hånden ned i hans lomme.

Kilder

Personer fra Bergen
Henrik Brahe

Henrik Brahe henviser til:

 Henrik Brahe (død 1587) - dansk rigsråd
 Henrik Brahe (død 1725) - dansk godsejer

Se også 

 Henrik Bille-Brahe
Café Tomaselli

Café Tomaselli på Alter Markt 7 i Salzburg, er den ældste café i Østrig, der stadig fungerer som sådan. Dens historie går tilbage til år 1700, og er siden den 12. Marts 1852 i familien Tomasellis eje. Bygningen er i dag under denkmalschutz med objekt-ID nummer 35546.

Litteratur 
 Gerhard Ammerer: Das Tomaselli und die Salzburger Kaffeehaustradition seit 1700. Verlag Christian Brandstätter, Wien 2006, .
 Walburga Schobersberger: Vom Cafégewölb zum Literatencafé. In Salzburg Archiv, Schriften des Vereins Freunde der Salzburger Geschichte, Band 20, 1995, S. 321-358.

Eksterne henvisninger 

 Officiel hjemmeside

Tomaselli
Salzburg
Svend Erik Kjær Rasmussen

Svend Erik Kjær Rasmussen (1936 – 4. december 2002) var en dansk politiker.

Rasmussen var lærer på Jerne Skole i Esbjerg, hvor han blev fælleslærerrådsformand. I 1979 blev Svend Erik Kjær Rasmussen udnævnt til skoleinspektør på Boldesager Skole, og her virkede han indtil sin pensionering i 1996.

I 1966 blev han valgt til Folketinget for Socialistisk Folkeparti og var her med til at danne partiet Venstresocialisterne, som han repræsenterede på tinge fra 1968 til 1971. Herefter vendte han tilbage til Esbjerg, hvor han genoptog sit virke som lærer. Senere sluttede han sig til Socialdemokratiet og blev kredsformand for partiet.

Fra 1993 til sin død var Svend Erik Kjær Rasmussen bestyrelsesmedlem af Grænseforeningens afdeling for Esbjerg og omegn.

Kilder 
 Nekrolog i Folkeskolen

Lærere fra Danmark
Tidligere folketingsmedlemmer fra SF
Tidligere folketingsmedlemmer fra VS
Socialdemokrater fra Danmark
Folketingsmedlemmer i 1960'erne
Folketingsmedlemmer i 1970'erne
John Forbes

John Forbes (født omkring 1570 i Skotland, død 1634 i Delft) var en calvinistisk teolog som i Sverige er kendt under navnet Johannes Forbesius.

Biografi 
Forbes blev landsforvist under striden mellem presbyterianerne og Jakob I og begav sig 1606 til Holland.
Han kom til Sverige i 1608, hidkaldt af Karl IX for at hjælpe ham i hans planer på at tilnærme den svenske kirke til den reformerte kirke. En disputation blev på kongens befaling afholdt i Uppsala den 17. november 1608, hvor Forbes fremlagde 68 teser til sammenfatning af den reformerte lære. Modsætningerne handlede især prædesitnationslæren. Det lutherske synspunkt blev af ærkebiskop Olaus Martini og professorerne Claudius Opsopaeus og Petrus Rudbeckius forsvaret med sådan kraft, at udtrykket Ad hæc Forbesius nihil opstod ("Til dette havde Forbes intet at svare"). Forbes forlod Sverige det følgende år, men i 1610 hidkaldte kongen ham igen, så han sammen med Johannes Messenius og Stockholm-præsten Johannes Raumannus kunne arbejde på at forene den lutherske og den reformerte bekendelse. Det svenske præsteskab var imidlertid stærkt imod dette, så sagen blev opgivet og Forbes rejste igen til Holland, hvor han virkede som prædikant, først i Middelburg, siden i Delft.

Blandt hans skrifter kendes især The saint’s hope (Middelburg 1608) og A treatise tending to the clearing of justification (Middelburg 1616).

Kilder 

Teologer fra Skotland
Ugglan
Dansk Litteraturpris for Kvinder

Dansk Litteraturpris for Kvinder er en pris som uddeles til danske forfattere, som har ydet en betydelig indsats. Prisen blev oprettet efter ønske fra Ragna Sidén (1889-1983), som testamenterede penge til  Fru Ragna Sidéns Fond. 

Prisen blev første gang uddelt i 1985 to år efter Ragna Sidéns død. Den skulle uddeles en gang om året, men fra 1998 til 2006 blev den uddelt hvert andet år.  

Vagn Clausen (1918-2008) var bogekspert hos auktionshuset Bruun Rasmussen Kunstauktioner og en ivrig bogsamler.  Da Vagn Clausen døde, fik fonden fra hans bo mere end fordoblet midlerne, og reglerne blev i 2009 ændret til, at prisen uddeles hver år, men ikke kun til kvinder. 

Fonden har skiftet navn til ”Ragna Sidéns og Vagn Clausens Fond”, uddeler hvert andet år hhv. Dansk Litteraturpris for Kvinder  og Dansk Litteraturpris for Mænd. Fonden administreres af en bestyrelse med advokat Niels Søby samt forfatterne Irene Pedersen og Charlotte Weitze.

Prismodtagere af Dansk Litteraturpris for Kvinder 
 1985 Birthe Arnbak
 1986 Vibeke Grønfeldt
 1987 Kirsten Thorup
 1988 Cecil Bødker
 1989 Juliane Preisler
 1990 Anne Marie Ejrnæs
 1991 Bodil Wamberg
 1992 Grete Stenbæk Jensen
 1993 Maria Giacobbe
 1994 Inger Christensen
 1995 Anne Marie Løn
 1996 Dorrit Willumsen
 1997 Pia Tafdrup
 1998 Hanne Marie Svendsen (25.000)
 2000 Marianne Juhl (30.000)
 2002 Anne-Marie Mai (30.000)
 2004 Nikoline Werdelin
 2006 Suzanne Brøgger
 2008 ikke uddelt
 2009 Bente Clod (50.000)

Prismodtagere af Dansk Litteraturpris for Mænd 
2011 Erik A. Nielsen

Referencer 

Litteraturpris for Kvinder
Etableret i 1985
Timimi

Timimi eller At Timimi () eller Tmimi er en lille by i Libyen omkring 75 km øst for Derna og 100 km vest for Tobruk. Den ligger på østkysten af Libyens kystlinje ud til Middelhavet.

Geografi 

På grund af at grundvandet er salt har det altid været et sted uden stor betydning og byens befolkningstal i 2006 var 4,667. Byens situation forbedredes efter at vejen mellem Charruba og Timimi blev asfalteret mellem 1975 og 1985. Den ligger nu i krydset mellem Charruba–Timimi vejen og Derna-Tobruk vejen.

Historie 
Den græske historiker Herodot skriver at Cyrene blev grundlagt i midten af det 7. århundrede f.Kr. da en gruppe græske immigranter fra Thera gik i land i bugten ved Bomba og blev der i årevis. Derpå flyttede de til Cyrene og grundlagde den. Ifølge en gammel myte flyttede Battus efter råd fra Gud til Libyen, gik i land ved Timimi-bugten (den samme som Bomba-bugten) og derpå flyttede vestpå og grundlagde Cyrene.
Inden Libyen blev erobret af muslimske styrker i 642 blev Timimi kaldt Palivros.
Den 21. januar 1942, under 2. verdenskrig førte den tyske general Erwin Rommel sin Panzer Armee Afrika gennem Cyrenaica, og hans tropper nåede til Timimi den 3. februar 1942 og gjorde holdt. Hæren blev der indtil den 26. maj 1942, hvor den indledte slaget ved Gazala.

Noter 

Byer i Libyen
Erik Andersen

Erik Andersen er navnet på flere personer:
 Erik Andersen (forbryder) - en dømt norsk forbryder
 Erik Andersen (skakspiller) - en dansk skakspiller
 Erik Andersen (fægter) - en dansk fægter
 Erik Andersen (komponist) - dansk komponist og operasanger
 Erik Andersen (politiker, 1919-2001) – socialdemokratisk politiker, MF (Sønderjyllands Amtskreds), major i Hjemmeværnet
 Erik Andersen (politiker, 1930-2009) – socialdemokratisk politiker, MF (Frederiksborg Amtskreds), direktør i Arbejdstilsynet
I'll Be Back

"I'll Be Back" er en komposition af Sid Wayne og Ben Weisman og er indsunget af Elvis Presley. "I'll Be Back" blev brugt i Elvis Presley-filmen Spinout fra 1966. Sangen blev indspillet af Elvis hos Radio Recorders i Hollywood den 17. februar 1966.

Sangen blev udsendt samtidig med filmen i november 1966 på en LP-plade med soundtracket fra filmen. Soundtracket hed ligeledes Spinout.

Besætning 
Ved indspilningen af "I'll Be Back" deltog bl.a.:
 Elvis Presley, sang
 Scotty Moore, guitar
 Floyd Cramer, klaver
 Charlie Hodge, klaver
 D.J. Fontana, trommer
 Murrey "Buddy" Harman, trommer
 Homer "Boots" Randolph, saxofon
 The Jordanaires, kor

Næsten en Oscar 
Elvis Presleys vandt aldrig, eller blev nomineret til, en Academy Award (Oscar), men med "I'll Be Back" var han meget tæt på. Den var med i opløbet til en Oscar og kom med i "Top-10" i kategorien "Bedste filmsang" ("Best song in a motion picture"), men nåede altså lige akkurat ikke med blandt de fem nominerede.

Links 
 Teksten til sangen

Referencer 

Elvis Presley-sange
Sange fra 1966